Source: http://legislatie.just.ro/Public/DetaliiDocumentAfis/198571
Timestamp: 2018-10-19 18:57:46+00:00
Document Index: 38170632

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 18', 'Articolul 19', 'Articolul 20', 'Articolul 20', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 29', 'Articolul 30', 'Articolul 31', 'Articolul 32', 'Articolul 32', 'Articolul 33', 'Articolul 34', 'Articolul 34', 'Articolul 35', 'Articolul 35', 'Articolul 35', 'Articolul 35', 'Articolul 35', 'Articolul 35', 'Articolul 35', 'Articolul 36', 'Articolul 36', 'Articolul 37', 'Articolul 38', 'Articolul 39', 'Articolul 40', 'Articolul 41', 'Articolul 42']

*) Aprobate prin HOTĂRÂREA nr. 855 din 6 noiembrie 2013, publicată în MONITORUL OFICIAL nr. 705 din 18 noiembrie 2013. + Capitolul I Dispoziții generale + Articolul 1Prezentele norme metodologice, denumite în continuare norme, reglementează punerea în aplicare a prevederilor Legii nr. 279/2005 privind ucenicia la locul de muncă, republicată, denumită în continuare lege. + Articolul 2(1) Formarea profesională realizată la locul de muncă în baza unui contract de ucenicie, prevăzută la art. 1 din lege, se organizează la inițiativa angajatorilor, de furnizori de formare profesională autorizați în condițiile Ordonanței Guvernului nr. 129/2000 privind formarea profesională a adulților, republicată, cu modificările și completările ulterioare, denumiți în continuare furnizori de formare.(2) Formarea profesională prin ucenicie cuprinde pregătirea teoretică și pregătirea practică, în conformitate cu prevederile Ordonanței Guvernului nr. 129/2000, republicată, cu modificările și completările ulterioare, și, după caz, cu legile speciale care reglementează acea ocupație.(3) Programele de formare profesională prin ucenicie la care participă ucenici cu nevoi speciale sunt adaptate la particularitățile specifice fiecărei categorii de persoane, în condițiile Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, și a Ordonanței Guvernului nr. 129/2000, republicată, cu modificările și completările ulterioare. + Articolul 3Prin obiectivele sale, ucenicia ca modalitate de promovare a ocupării și formării profesionale:a) oferă acces la o ofertă de angajare de bună calitate și în același timp de formare profesională de la momentul intrării în șomaj sau de la momentul în care nu mai participă la o formă de învățământ prin sistemul de învățământ; ... b) contribuie la integrarea durabilă pe piața muncii a persoanelor fără un loc de muncă; ... c) contribuie la contracararea efectelor negative ale crizei economice asupra pieței forței de muncă prin crearea de noi locuri de muncă ce pot fi ocupate de orice persoană cu vârsta de peste 16 ani, care dorește să obțină în același timp un loc de muncă și o nouă calificare; ... d) promovează angajarea unor categorii specifice de lucrători expuși riscului de a părăsi piața muncii, cum ar fi lucrătorii necalificați sau lucrătorii fără experiență profesională; ... e) promovează implicarea activă a partenerilor sociali, de la toate nivelurile, în ceea ce privește conceperea și punerea în aplicare a învățării la locul de muncă pentru a adapta ucenicia la nevoile beneficiarilor și pentru a-i imprima un efect multiplicator în cadrul activităților de ocupare a forței de muncă; ... f) promovează integrarea persoanelor în societate, prin muncă, inclusiv a celor marginalizate, defavorizate sau cu dizabilități; ... g) contribuie la reducerea șomajului, ca o condiție esențială pentru consolidarea încrederii și pentru asigurarea sustenabilității sociale și politice a reformelor de pe piața muncii; ... h) răspunde provocărilor structurale și instituționale de pe piața muncii cu accent pe segmentare, lipsa corelării între cererea și oferta de locuri de muncă și șomajul structural persistent în rândul persoanelor amenințate de sărăcie; ... i) susține spiritul antreprenorial și economia socială, crearea de întreprinderi, în special de întreprinderi cooperatiste. ... + Articolul 4(1) Angajatorii care doresc să organizeze activități de ucenicie au îndatorirea să comunice agențiilor pentru ocuparea forței de muncă județene, respectiv a municipiului București, în a căror rază își au sediul, respectiv domiciliul, locurile de muncă vacante care pot fi ocupate prin încheierea de contracte de ucenicie.(2) Comunicarea prevăzută la alin. (1) se face prin completarea de către angajator a formularului prevăzut în anexa nr. 1 la Normele metodologice de aplicare a Legii nr. 76/2002 privind sistemul asigurărilor pentru șomaj și stimularea ocupării forței de muncă, aprobate prin Hotărârea Guvernului nr. 174/2002, cu modificările și completările ulterioare, cu următoarele mențiuni:a) la rubrica "Denumirea ocupației" se adaugă și sintagma "CU" care provine de la prescurtarea "contract de ucenicie"; ... b) codul COR (6 caractere) specific ocupației pentru care se încheie contractul de ucenicie; ... c) la rubrica durata încadrării în muncă se va completa durata contractului de ucenicie în funcție de nivelul de calificare prevăzut la art. 9 din lege. ... (3) Formularul prevăzut la alin. (2) se comunică în termenul și în condițiile prevăzute de Legea nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, și normele de punere în aplicare a acesteia. + Articolul 5Angajatorul care comunică locurile de muncă vacante, reglementate prin legi speciale, are obligația de a transmite la agenția pentru ocuparea forței de muncă județeană, respectiv a municipiului București toate condițiile speciale de acces pentru ocuparea acestor locuri de muncă. + Articolul 6Agențiile pentru ocuparea forței de muncă județene, respectiv a municipiului București au obligația de a comunică separat pe site-ul instituției locurile de muncă vacante pentru ucenicie. + Articolul 7(1) Atribuțiile, drepturile și obligațiile coordonatorului de ucenicie în raport cu activitatea de coordonare a activității ucenicului se stabilesc, în condițiile Legii nr. 53/2003 - Codul muncii, republicată, cu modificările și completările ulterioare, prin act adițional la contractul individual de muncă.(2) Anterior modificării contractului individual de muncă, angajatorul are obligația de a informa persoana selectată în vederea desfășurării activității de coordonare a uceniciei cu privire la clauzele pe care intenționează să le modifice prin act adițional la contract. + Articolul 8(1) Poate avea calitatea de coordonator de ucenicie salariatul sau, după caz, întreprinzătorul persoană fizică ce îndeplinește cumulativ următoarele condiții:a) este calificat pentru practicarea ocupației sau, după caz, a activității pentru care se organizează programul de ucenicie; ... b) practică ocupația sau, după caz, activitatea pentru care se organizează programul de ucenicie; ... c) are o experiență de muncă în ultimii 5 ani din care cel puțin 2 ani în ocupația sau, după caz, în activitatea pentru care se organizează ucenicia; ... d) nu are cazier judiciar; ... e) este apt din punct de vedere fizic și psihic. ... (2) Îndeplinirea condițiilor prevăzute la alin. (1) lit. a) se demonstrează prin acte care atestă pregătirea de specialitate dobândită prin discipline/module/cursuri/stagii de pregătire pentru competențele vizate prin programul de ucenicie.(3) Îndeplinirea condițiilor prevăzute la alin. (1) lit. b) și c) se atestă prin curriculum vitae al persoanelor respective, adeverințe eliberate de angajator sau, după caz, alte documente specifice din care rezultă experiența profesională pentru domeniul ocupațional vizat prin programul de ucenicie. + Articolul 9(1) Coordonatorul de ucenicie are, în principal, următoarele obligații:a) să colaboreze cu furnizorul de formare pentru organizarea formării profesionale a ucenicului; ... b) să elaboreze împreună cu furnizorul de formare planul de activitate al ucenicului, pe baza standardului ocupațional corespunzător ocupației; ... c) să îndrume ucenicul și să supravegheze punerea în aplicare a planului de activitate, prevăzut la lit. b); ... d) să elaboreze lunar, pe baza planului de activitate prevăzut la lit. b), raportul de monitorizare a planului de activitate al ucenicului. ... (2) În îndeplinirea atribuțiilor ce îi revin, coordonatorul de ucenicie are în principal următoarele drepturi:a) să propună și să modifice, după caz, planul de activitate al ucenicului; ... b) să comunice în scris angajatorului orice aspect de natură să influențeze negativ activitatea ucenicului, inclusiv pe aspecte ce țin de colaborarea cu furnizorul de formare; ... c) să propună acordarea de stimulente sau sancționarea ucenicului, în condițiile legii; ... d) să primească o copie a contractului de ucenicie; ... e) să aibă acces la situația pregătirii profesionale a ucenicului, în vederea completării raportului de monitorizare prevăzut la alin. (1) lit. d); ... f) să asiste la examenul de absolvire în calitate de observator sau, după caz, să participe ca membru în comisia de examinare. ... + Articolul 10(1) În cadrul programului de formare contractat potrivit prevederilor art. 4 lit. e) din lege, formarea practică a ucenicului este realizată sub îndrumarea și supravegherea formatorului furnizorului de formare.(2) Furnizorul de formare poate conveni cu angajatorul ca supravegherea și îndrumarea formării practice a ucenicului, prevăzută la alin. (1), să se poată realiza și de către personalul de specialitate numit de angajator. + Articolul 11(1) Salariații angajatorului pot asigura formarea profesională a ucenicului/ucenicilor numai dacă aceștia au calitatea de formatori în condițiile legislației privind formarea profesională a adulților.(2) Pentru a putea desfășura activitățile de la alin. (1), salariații angajatorului pot avea relații de muncă, în condițiile legii, cu furnizorul de formare cu care angajatorul a încheiat contractul de prestări de servicii de formare profesională, prevăzut la art. 4 lit. e) din lege. + Capitolul II Contractul de ucenicie + Articolul 12(1) Contractul de ucenicie, prevăzut la art. 6 alin. (1) din lege, trebuie să conțină elementele obligatorii ale contractului individual de muncă prevăzute de Legea nr. 53/2003, republicată, cu modificările și completările ulterioare, precum și clauzele prevăzute la art. 6 alin. (5) din lege.(2) Modelul-cadru al contractului de ucenicie, prevăzut la art. 6 alin. (9) din lege, este prezentat în anexa nr. 1.(3) Contractul de ucenicie se încheie obligatoriu în formă scrisă, în limba română, conform art. 6 alin. (3) din lege, și se evidențiază în registrul general de evidență a salariaților, cu mențiunea "CU".(4) Modelul planului de activitate prevăzut la art. 9 alin. (1) lit. b) este prezentat în anexa nr. 2.(5) Modelul raportului de monitorizare prevăzut la art. 9 alin. (1) lit. d) este prezentat în anexa nr. 3. + Articolul 13(1) Contractul de ucenicie poate înceta pe durata sau la sfârșitul perioadei de probă, conform prevederilor art. 31 alin. (3) din Legea nr. 53/2003, republicată, cu modificările și completările ulterioare.(2) În cazul în care contractul de ucenicie încetează pe durata perioadei de probă, la sfârșitul acestei perioade sau după expirarea perioadei de probă, dar înaintea expirării termenului pentru care a fost încheiat, ucenicul beneficiază pentru perioada lucrată de toate drepturile și are toate obligațiile prevăzute de legislația muncii, de contractul colectiv de muncă aplicabil, precum și de contractul de ucenicie. + Articolul 14Angajatorul este obligat ca, anterior începerii activității, să înmâneze ucenicului un exemplar original din contractul de ucenicie. + Articolul 15(1) Prin sintagma "denumirea calificării pe care urmează să o dobândească ucenicul", prevăzută la art. 6 alin. (5) lit. a) din lege, se înțelege calificarea cuprinsă în Registrul național al calificărilor profesionale din România care corespunde ocupației pentru care se încheie contractul de ucenicie.(2) Până la intrarea în vigoare a Registrului național al calificărilor profesionale din România se utilizează Nomenclatorul calificărilor pentru care se pot organiza programe finalizate cu certificate de calificare, aprobat prin Ordinul ministrului muncii, solidarității sociale și familiei și al ministrului educației, cercetării și tineretului nr. 35/3.112/2004, cu modificările și completările ulterioare. + Articolul 16Prin sintagma "denumirea furnizorului de formare care desfășoară programul de formare profesională prin ucenicie la locul de muncă", prevăzută la art. 6 alin. (5) lit. b) din lege, se înțelege denumirea furnizorului de formare care încheie cu angajatorul contractul de prestări de servicii de formare profesională prevăzut la art. 4 lit. e) din lege sau, după caz, denumirea angajatorului dacă acesta are calitatea de furnizor de formare. + Articolul 17(1) Locul sau, după caz, locurile în care se desfășoară activitatea de formare profesională, prevăzute la art. 6 alin. (5) lit. d) din lege, este/sunt stabilit/stabilite de către angajator în urma consultării cu furnizorul de formare.(2) În situația în care competențele cuprinse în standardul ocupațional/standardul de pregătire profesională nu pot fi dobândite la angajator, atunci locurile în care se desfășoară activitatea de formare profesională, prevăzute la alin. (1), pot fi stabilite de furnizorul de formare și la alți angajatori sau, după caz, furnizori de formare.(3) Pentru asigurarea locurilor de instruire practică, furnizorul de formare poate încheia parteneriate cu alți angajatori sau, după caz, furnizori de formare, în baza unor convenții/contracte de colaborare, în care se stipulează cu claritate obligațiile părților. + Articolul 18(1) Prin sintagma «durata necesară pregătirii teoretice și practice prin ucenicie la locul de muncă», prevăzută la art. 6 alin. (5) lit. e) din lege, se înțelege durata minimă a programului de formare profesională prin ucenicie la locul de muncă, exprimată în ore de pregătire, pentru pregătirea teoretică și practică, pe niveluri de calificare, respectiv:a) 360 de ore pentru nivelul 2 de calificare; ... b) 720 de ore pentru nivelul 3 de calificare; ... c) 1.080 de ore pentru nivelul 4 de calificare. ... (la 04-09-2017, Alineatul (1) din Articolul 18 , Capitolul II a fost modificat de Punctul 1, ARTICOL UNIC din HOTĂRÂREA nr. 618 din 30 august 2017, publicată în MONITORUL OFICIAL nr. 714 din 04 septembrie 2017 ) (2) Formarea profesională prin ucenicie se desfășoară pe toată durata contractului de ucenicie.(3) Perioadele de formare profesională alternează cu timpul de muncă alocat realizării atribuțiilor specificate în fișa postului.(4) Timpul alocat programului de formare profesională este corelat cu scopul, obiectivele, conținuturile formării teoretice și practice. + Articolul 19(1) Pentru a încheia un contract de ucenicie, în condițiile prevăzute la art. 7 alin. (1) lit. a) din lege, persoana aflată în căutarea unui loc de muncă primește de la agenția județeană pentru ocuparea forței de muncă, respectiv a municipiului București, dispoziția de repartizare, conform anexei nr. 2 la Procedura de primire și de soluționare a cererilor de loc de muncă sau indemnizație de șomaj, aprobată prin Ordinul președintelui Agenției Naționale pentru Ocuparea Forței de Muncă nr. 85/2002, cu modificările și completările ulterioare.(2) Dispoziția, prevăzută la alin. (1), se anexează la contractul de ucenicie. + Articolul 20(1) Documentele necesare pentru încheierea contractului de ucenicie sunt:a) actul de identitate, în original și în copie; ... b) certificatul de naștere, în original și în copie; ... c) actele de studii care atestă îndeplinirea condițiilor de acces la formare profesională prin ucenicie pe nivelurile de calificare prevăzute de legislația în vigoare, în original și în copie; (la 13-03-2018, Litera c) din Alineatul (1) , Articolul 20 , Capitolul II a fost modificată de Punctul 1, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) ... d) certificat medical care atestă faptul că cel în cauză este apt pentru prestarea muncii în care se organizează ucenicia; ... e) dispoziția de repartizare, prevăzută la art. 19; ... f) în copie, contractul de formare profesională prevăzut la art. 16 alin. (1) din Ordonanța Guvernului nr. 129/2000, republicată, cu modificările și completările ulterioare. ... (2) Documentele necesare pentru încheierea contractului de ucenicie pentru categoriile de persoane prevăzute la art. 7 alin. (2) din lege sunt:a) pașaportul sau, după caz, actul de identitate, în original și în copie; ... b) autorizația de muncă, după caz; ... c) actele de studii, recunoscute și/sau echivalate, potrivit legii, care atestă îndeplinirea condițiilor de acces la formare profesională prin ucenicie, pe niveluri de calificare conform prevederilor legale în vigoare, în original și în copie; (la 13-03-2018, Litera c) din Alineatul (2) , Articolul 20 , Capitolul II a fost modificată de Punctul 2, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) ... d) certificat medical care atestă faptul că cel în cauză este apt pentru prestarea muncii în care se organizează ucenicia; ... e) dispoziția de repartizare, prevăzută la art. 19; ... f) în copie, contractul de formare profesională prevăzut la art. 16 alin. (1) din Ordonanța Guvernului nr. 129/2000, republicată, cu modificările și completările ulterioare. ... (3) Actele în original pentru care se păstrează copia se restituie titularului.(4) Datele cu caracter personal ale ucenicilor sunt prelucrate în conformitate cu dispozițiile Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date, cu modificările și completările ulterioare. + Articolul 21Femeile aflate în situația prevăzută la art. 7 alin. (3) din lege au toate drepturile și obligațiile prevăzute de dispozițiile Ordonanței de urgență a Guvernului nr. 96/2003 privind protecția maternității la locurile de muncă, aprobată cu modificări și completări prin Legea nr. 25/2004, cu modificările ulterioare. + Articolul 22Perioada de probă, prevăzută la art. 9 alin. (2) din lege, la care poate fi supus ucenicul face parte integrantă din durata pentru care se încheie contractul de ucenicie și nu poate depăși 30 de zile lucrătoare. + Articolul 23Ucenicilor care au vârsta cuprinsă între 16 și 18 ani le sunt aplicabile prevederile Hotărârii Guvernului nr. 600/2007 privind protecția tinerilor la locul de muncă. + Capitolul III Organizarea uceniciei la locul de muncă + Articolul 24(1) Programele de formare profesională prin ucenicie se pot organiza la cererea angajatorilor care doresc să încheie contracte de ucenicie cu persoanele aflate în căutarea unui loc de muncă, conform art. 7 alin. (1) lit. a) din lege.(2) Pentru a beneficia de un program de ucenicie, persoana aflată în căutarea unui loc de muncă depune la agenția pentru ocuparea forței de muncă în a cărei rază teritorială își are domiciliul sau, după caz, reședința o cerere în acest sens.(3) Modelul cererii de la alin. (2) este prevăzut în anexa nr. 4. + Articolul 25Agențiile pentru ocuparea forței de muncă județene, respectiv a municipiului București au obligația de a comunică, separat pe site-ul instituției, următoarele informații:a) locurile de muncă declarate vacante de angajatori, care pot fi ocupate prin încheierea de contracte de ucenicie; ... b) numărul persoanelor care au solicitat un program de ucenicie. ... + Articolul 26La programele de formare profesională prin ucenicie sunt admise numai persoanele apte de muncă care au beneficiat de informare și consiliere privind cariera în condițiile Legii nr. 76/2002, cu modificările și completările ulterioare. + Articolul 27(1) În vederea pregătirii ucenicului, în sensul art. 14 alin. (1) din lege, angajatorul care nu este furnizor de formare încheie un contract de prestări de servicii de formare profesională, prevăzut la art. 4 lit. e) din lege, cu un furnizor de formare.(2) Contractul de prestări de servicii de formare profesională prevăzut la alin. (1) se încheie pe aceeași perioadă ca și contractul de ucenicie. + Articolul 28Persoanele cu capacitate de muncă diminuată sau persoanele cu handicap pot fi cuprinse în programele de formare profesională prin ucenicie, la recomandarea medicului specialist, potrivit legii. + Articolul 29La solicitarea persoanei care a avut statut de ucenic, angajatorul este obligat să elibereze orice document referitor la activitatea desfășurată în baza contractului de ucenicie. + Capitolul IV Susținerea financiară a uceniciei la locul de muncă + Articolul 30(1) Finanțarea formării profesionale prin ucenicie se realizează în condițiile art. 16 din lege.(2) În situația în care participarea la ucenicie este inițiată de angajator, toate cheltuielile ocazionate de această participare sunt suportate de acesta, potrivit art. 197 alin. (1) coroborat cu art. 193 lit. d) din Legea nr. 53/2003, republicată, cu modificările și completările ulterioare. + Articolul 31(1) Finanțarea uceniciei din sponsorizări ale persoanelor fizice și/sau juridice se face în condițiile respectării Legii nr. 32/1994 privind sponsorizarea, cu modificările și completările ulterioare.(2) Pentru finanțarea uceniciei în condițiile alin. (1) se încheie un contract de sponsorizare.(3) Contractul de sponsorizare se anexează în copie la contractul de ucenicie. + Articolul 32Finanțarea formării prin ucenicie din fonduri europene structurale și de investiții se realizează în conformitate cu prevederile Ghidului solicitantului și a regulilor de eligibilitate, în vigoare la data încheierii contractului de ucenicie, cu respectarea condițiilor finanțatorului. (la 04-09-2017, Articolul 32 din Capitolul IV a fost modificat de Punctul 2, ARTICOL UNIC din HOTĂRÂREA nr. 618 din 30 august 2017, publicată în MONITORUL OFICIAL nr. 714 din 04 septembrie 2017 ) + Articolul 33(1) Pentru acordarea sumelor din bugetul asigurărilor pentru șomaj, prevăzute la art. 16 alin. (2) din lege, angajatorul încheie cu agenția pentru ocuparea forței de muncă județeană, respectiv a municipiului București, în termen de 30 de zile lucrătoare de la data expirării perioadei de probă cuprinse în contractul de ucenicie, o convenție conform modelului prevăzut în anexa nr. 5.(2) În situația în care convenția nu se încheie în termenul prevăzut la alin. (1), angajatorul nu mai beneficiază de sumele alocate din bugetul asigurărilor pentru șomaj, pentru acel contract de ucenicie.(3) Convenția prevăzută la alin. (1) se încheie de către agențiile județene pentru ocuparea forței de muncă, respectiv a municipiului București, cu respectarea condițiilor prevăzute la art. 95 alin. (1^1) din Legea nr. 76/2002, cu modificările și completările ulterioare.(4) În vederea încheierii convenției prevăzute la alin. (1) angajatorii depun următoarele documente:a) actul de identitate al ucenicului, în copie. ... b) contractul de ucenicie, înregistrat la inspectoratul teritorial de muncă, în copie. ... (5) Convenția prevăzută la alin. (1) se încheie pentru fiecare contract de ucenicie pentru care angajatorul solicită sumele prevăzute la art. 16 alin. (2) din lege. + Articolul 34(1) Sumele prevăzute la art. 16 alin. (2) din lege se acordă de la data expirării perioadei de probă cuprinse în contractul de ucenicie, lunar.(2) Suma lunară prevăzută la alin. (1) se acordă angajatorilor proporțional cu timpul efectiv lucrat de ucenic, precum și pentru perioada concediului anual de odihnă al ucenicului.(3) Sumele prevăzute la art. 16 alin. (2) din lege se acordă angajatorului care face dovada implementării planului de activitate a ucenicului pe baza raportului de monitorizare prevăzut la art. 9 alin. (1) lit. d).(4) Abrogat. (la 13-03-2018, Alineatul (4) din Articolul 34 , Capitolul IV a fost abrogat de Punctul 3, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) + Articolul 35(1) Verificarea și acordarea sumei cuvenite lunar potrivit art. 16 alin. (2) din lege se efectuează în baza următoarelor documente care se depun de angajatori la agențiile pentru ocuparea forței de muncă județene, respectiv a municipiului București, până la data de 25 inclusiv a lunii următoare lunii pentru care solicită această sumă:a) un tabel nominal al cărui model este prevăzut în anexa nr. 6; ... b) fișa de evidență zilnică a salariaților și statul de plată pentru luna respectivă, în copie certificată de angajator; ... c) raportul de monitorizare prevăzut la art. 9 alin. (1) lit. d). ... (la 13-03-2018, Alineatul (1) din Articolul 35 , Capitolul IV a fost modificat de Punctul 4, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) (2) Pentru luna pentru care angajatorii nu depun documentele până la expirarea termenului prevăzut la alin. (1) sau le completează altfel decât potrivit prevederilor legale ori cu date eronate, suma cuvenită lunar conform art. 16 alin. (2) din lege nu se acordă. (la 13-03-2018, Alineatul (2) din Articolul 35 , Capitolul IV a fost modificat de Punctul 4, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) (3) Prin excepție de la prevederile alin. (2), suma cuvenită potrivit art. 16 alin. (2) din lege se acordă pentru luna pentru care documentele prevăzute la alin. (1) sunt corectate și depuse până în ultima zi a lunii următoare lunii pentru care se solicită această sumă. (la 13-03-2018, Alineatul (3) din Articolul 35 , Capitolul IV a fost modificat de Punctul 4, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) (4) Perioada pentru care nu se acordă suma cuvenită potrivit art. 16 alin. (2) din lege din motivele prevăzute la alin. (2) face parte din perioada de acordare a acestei sume.(5) Stabilirea și încetarea drepturilor angajatorilor de a beneficia de suma cuvenită potrivit art. 16 alin. (2) din lege se fac în baza dispozițiilor emise de directorul executiv al agenției pentru ocuparea forței de muncă județene sau a municipiului București, în condițiile legii.(6) Debitele provenite din acordarea sumelor prevăzute la art. 16 alin. (2) din lege se recuperează potrivit prevederilor legale.(7) Documentele prevăzute la alin. (1) se pot depune personal de angajator prin prezentare la sediul agenției, prin scrisoare recomandată cu confirmare de primire sau prin mijloace electronice de transmitere la distanță, conform prevederilor legale, ca urmare a deținerii unui certificat calificat, eliberat în condițiile Legii nr. 455/2001 privind semnătura electronică, republicată. (la 13-03-2018, Articolul 35 din Capitolul IV a fost completat de Punctul 5, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) (8) În situația în care documentele transmise în termen, prin modalitățile prevăzute la alin. (7), nu sunt lizibile, agenția pentru ocuparea forței de muncă județeană, respectiv a municipiului București solicită angajatorului redepunerea acestora până în ultima zi a lunii următoare lunii pentru care solicită acordarea sumei prevăzute la art. 16 alin. (2) din lege. (la 13-03-2018, Articolul 35 din Capitolul IV a fost completat de Punctul 5, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) (9) Pentru luna pentru care angajatorii nu redepun documentele care nu sunt lizibile până la data prevăzută la alin. (8) ca urmare a solicitării agenției pentru ocuparea forței de muncă județene, respectiv a municipiului București, drepturile bănești lunare prevăzute la art. 16 alin. (2) din lege nu se acordă, această perioadă fiind inclusă în perioada de acordare a drepturilor respective. (la 13-03-2018, Articolul 35 din Capitolul IV a fost completat de Punctul 5, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) + Articolul 36Suma cuvenită conform art. 16 alin. (2) din lege se acordă de agenția pentru ocuparea forței de muncă județene, respectiv a municipiului București, din bugetul asigurărilor pentru șomaj, în termen de 5 zile lucrătoare de la data de 1 a lunii următoare expirării termenului de depunere a documentelor necesare pentru verificarea și acordarea acestei sume. (la 13-03-2018, Articolul 36 din Capitolul IV a fost modificat de Punctul 6, Articolul III din HOTĂRÂREA nr. 80 din 1 martie 2018, publicată în MONITORUL OFICIAL nr. 224 din 13 martie 2018 ) + Articolul 37(1) Pentru a beneficia de finanțare în condițiile art. 16 alin. (2) din lege, la încheierea convenției, prevăzută la art. 33 alin. (1), angajatorul declară pe propria răspundere că anterior încheierii contractului de ucenicie nu a avut cu persoana în cauză încheiate alte contracte de ucenicie, pentru aceeași calificare.(2) Declarația prevăzută la alin. (1) constituie secțiune distinctă în convenție. + Capitolul V Dispoziții finale + Articolul 38Modul de aplicare a reglementărilor cu privire la încheierea, executarea, modificarea, suspendarea și încetarea contractului de ucenicie este supus controlului Inspecției Muncii, prin inspectorii de muncă. + Articolul 39(1) Inspecția Muncii, prin inspectoratele teritoriale de muncă, ține evidența sancțiunilor contravenționale aplicate angajatorilor de ucenici.(2) Agențiile județene pentru ocuparea forței de muncă, respectiv a municipiului București, pot solicita, în condițiile legii, inspectoratelor teritoriale de muncă, respectiv al municipiului București, informații cu privire la sancțiunile contravenționale aplicate angajatorilor de ucenici. + Articolul 40(1) Agențiile județene pentru ocuparea forței de muncă, respectiv a municipiului București țin evidența angajatorilor care organizează programe de ucenicie și care își au sediul sau domiciliul în raza lor teritorială.(2) În aplicarea alin. (1), agențiile județene pentru ocuparea forței de muncă, respectiv a municipiului București înființează și actualizează registrul angajatorilor de ucenici, al cărui model este prevăzut în anexa nr. 7.(3) Registrul angajatorilor de ucenici prevăzut la alin. (2) se publică și se actualizează lunar pe pagina de internet a agențiilor județene pentru ocuparea forței de muncă, respectiv a municipiului București, precum și pe pagina de internet a Ministerului Muncii, Familiei, Protecției Sociale și Persoanelor Vârstnice. + Articolul 41Agenția Națională pentru Ocuparea Forței de Muncă elaborează și aprobă prin ordin al președintelui Agenției Naționale pentru Ocuparea Forței de Muncă procedura de control a activității furnizorilor de formare ce desfășoară programe de formare prin ucenicie. + Articolul 42Anexele nr. 1-7 fac parte integrantă din prezentele norme. + Anexa nr. 1la norme